《黄周士招饮水云亭用壁间韵》
明代·张萱

幕堞轻云乍有无，西风匹练曳秋蒲。痕添小槛双桡稳，色霁遥天一雁孤。

世事祇凭棋局在，浮生长得酒杯俱。裘马十年怜共汝，相逢犹愧尚冠儒。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。